open-index/open-wikipedia-markdown huggingface dataset:
Pluragrotta

**Pluragrotta** on Norjassa Ranan kunnassa sijaitseva luolasto. Se on Norjan suurin veden täyttämä luolasto ja myös Pohjois-Euroopan syvin luola, joka on kirkkaan vetensä ansiosta suosittu sukelluskohde. 

## Luolasto
Plurdalenin laaksossa sijaitsevan Pluragrotta kokonaispituutta ei tiedetä, mutta se työntyy yli kolmen kilometrin pituudelta viereisen vuoren sisään. Luolan syvin tunnettu kohta on noin 130 metrissä ja sen löysi suomalainen sukeltajaryhmä lokakuussa 2013. Luolastoon on kolme tunnettua sisäänkäyntiä, joista yksi on pitkään ollut jäälohkareiden peittämä. Ne ovat kuitenkin viime vuosien aikana sulaneet lähes kokonaan.

Pluragrotta on syntynyt jääkauden jälkeisten vuosituhansien aikana vuorilta laskevan valumaveden kuluttamana, joka on virratessaan kuljettanut kaiken kalkkikiven ja sedimentin pois. Tämän vuoksi luolaston vesi on kirkasta ja lisäksi nykyään virtaamatonta, joka tekee sukellusolosuhteista ihanteelliset. Pluragrotta luolasto oli aikaisemmin yhteydessä laaksossa virtaavaan Plurajokeen. Se paljastui 1960-luvun puolivälissä, kun joki lähes kuivui Kallvatnet-järven säännöstelyn vuoksi.     

## Sukellusonnettomuudet
Luolastossa on tapahtunut myös vakavia sukellusonnettomuuksia. Elokuussa 2006 kuoli 37-vuotias norjalainen miessukeltaja.. 

Helmikuussa 2014 kaksi suomalaista sukeltajaa kuoli sukellusonnettomuudessa, jossa viisihenkisestä suomalaisryhmästä kolme pääsi omin avuin ylös ja heidät toimitettiin sairaalahoitoon Tromssaan. Onnettomuuden johdosta Norjan viranomaiset kielsivät luolastossa sukeltamisen toistaiseksi.
Keväällä 2014 suomalaisista sukeltajista, mukaan lukien kolme onnettomuudesta selviytynyttä, ja norjalaisista koottu ryhmä ryhtyi ominpäin ja viranomaisten kiellosta huolimatta operaatioon, jossa he menehtyneiden sukeltajien ruumiit luolasta. Viranomaisten asettama sukelluskielto on myöhemmin peruttu.

## Lähteet

## Aiheesta muualla
* Syvällä Suomalaisten onnettomuus ja uhrien haku (HS kuukausiliite 2014)
* Takaisin pintaan  -dokumenttielokuvan kotisivut
Purmon kirkko

**Purmon kirkko** () on ruotsinkielisen Purmon seurakunnan kirkkorakennus Pedersören kunnassa, entisen Purmon kunnan Sisbackan kylässä. Kirkko on tasavartinen ristikirkko, jossa on pieni torni, kellotapuli on erillinen. Kirkon ja tapulin rakentajana pidetään alahärmäläissyntyistä Antti Hakolaa. Kirkko on valmistunut 1772 ja kellotapuli 1775.

## Rakentaminen ja ulkoasu

Ennen oman kirkon rakentamista purmolaisten jumalanpalvelukset pidettiin Pedersören kirkossa. Kun sen laajentamista suunniteltiin, purmolaiset kiirehtivät anomaan Turun tuomiokapitulilta lupaa muodostaa oma kappeliseurakunta ja rakentaa oma kirkko. Vuonna 1769 jätetyn anomuksen perusteluna oli pitkä ja vaivalloinen matka Pedersören (ennen Pietarsaaren mlk:n) kirkkoon. Kirkon rakentamiseen piti saada kuninkaan suostumus, jonka Kustaa III antoi 1771.

Purmon kirkon rakentajana pidetään melko varmasti kirkonrakentaja Antti Hakolaa, joka sai työnsä valmiiksi 1772. Kolmelle kellolle suunniteltu kellotapuli valmistui 1775, kelloja siellä on kuitenkin vain kaksi. Kirkkomaan ympärillä on kiviaita vuodelta 1861.

## Sisätilat
Kirkon paikkaluku on noin 450. Alttari on alun perin ollut itäisen ja eteläisen ristisakaran kulmassa. Nykyinen  alttari korinttilaisine pylväineen, kaiteineen ja alttaripöytineen on samaa tyyliä kuin saarnastuoli ja peräisin 1810-luvulta. Alttari muistuttaa huomattavasti Ähtävän kirkossa olevaa ja sikäläisen Jonas Portinen tekemää alttariasetelmaa.  Saarnastuolin malli on kopioitu Pedersören kirkosta ja se on tehty 1800-luvun alussa.

Alttaritaulu on Johan Gustav Hedmanin maalaama. Kirkon nykyiset urut ovat vuodelta 1969, urkufasadi on edellisistä uruista.

## Lähteet

## Aiheesta muualla
* Purmon kirkko - taitomiehen työ, Kansan kuvalehti, 22.12.1933, nro 52, s. 14, Kansalliskirjaston digitaaliset aineistot
Siniviidakkohaukka

**Siniviidakkohaukka** (*Leucopternis schistaceus*) on haukkojen heimon sukuun kuuluva lintu. Sitä tavataan Etelä-Amerikassa Amazonin altaan alueella Boliviassa, Brasiliassa, Kolumbiassa, Ecuadorissa, Ranskan Guayanassa, Perussa ja Venezuelassa.

Sitä tavataan hyvin laajalla alueella, ja populaation suuruus on kymmeniä tuhansia. Siten se on luokiteltu elinvoimaiseksi, joskin määrä on vähenemässä jopa 25 prosenttia kolmen sukupolven aikana elinalueiden eli metsien hävittämisen vuoksi.

Sen elinpiiriä ovat subtrooppiset ja trooppiset mangrovemetsät vuorovesirajan yläpuolella sekä erityisesti rämeikkömetsät mutta myös ajoittain veden peitossa olevat heinikot.

## Lähteet

## Aiheesta muualla
*"Slate-colored Hawk", videoita siniviidakkohaukasta, Internet Bird Collection 
*Slate-colored Hawk photo gallery.  Kuvia siniviidakkohaukasta, VIREO
Venäjän teatteritaiteen akatemia

**Venäjän teatteritaiteen akatemia (GITIS)** () on vuonna 1878 perustettu moskovalainen teatterikoulu, joka on Venäjän suurin ja vanhin alallaan. Koulu aloitti toimintansa *Šostakovskin musiikkikouluna*, nimettiin Moskovan filharmonisen seuran musiikki- ja teatterikouluksi vuonna 1883 ja ylennettiin konservatorioksi vuonna 1886. Vuosina 1934–1991 sen nimenä oli *[[Anatoli Lunatšarski|Lunatšarskin]] teatteritaiteen valtioninstituutti*.

Venäjän teatteritaiteen akatemiassa opiskelee nykyään 1&nbsp;500 oppilasta. Sieltä on vuosikymmenten varrella valmistunut useita kuuluisia taiteilijoita, kuten Vsevolod Meyerhold, Vasili Kalinnikov, Serge Koussevitzky, Eimuntas Nekrošius, Andrei Zvjagintsev ja Tšulpan Hamatova. Opetus perustuu on stanislavskilaiseen metodiin.

Akatemialla oli vuosina 2001–2009 Tanskan Aarhusissa sivutoimipiste, "GITIS Scandinavia", jonka opetuskieli oli englanti ja se tarjosi ensin kolmivuotisen ja myöhemmin nelivuotisen teatteritaiteen kandidaatin tutkinnon. Tästä sivutoimipisteestä ehti valmistua viisi näyttelijäkurssia eri puolilta Pohjoismaita.

Suuriruhtinatar Elisabet Fjodorovna oli koulun suojelija 1900-luvun alussa.

## Lähteet

## Aiheesta muualla
*Akatemian viralliset sivut
Anneli Kätkä

**Anneli Kätkä** on suomalainen laulaja, joka teki yhden pitkäsoiton EMI-levymerkille. Kätkä opiskeli laukua Rovaniemen musiikkiopistossa ja Oulun kaupungin konservatoriossa. 

## Diskografia
* Tuulahdus tuntureilta (1984)

## Lähteet

## Aiheesta muualla
*
Barney’s Version

**Barney's Version** on vuonna 2010 julkaistu draamakomedia, joka perustuu kanadalaisen Mordecai Richlerin samannimiseen romaaniin. Elokuva kuvattiin Kanadassa ja Italiassa.

Elokuvan ohjasi Richard J. Lewis ja käsikirjoituksen romaanin pohjalta teki Michael Konyves. Elokuvan tuotti Robert Lantos. Elokuvan päänäyttelijä oli yhdysvaltalainen Paul Giamatti.

Elokuvan ensi-ilta oli Venetsian elokuvajuhlilla 10. syyskuuta 2010. Elokuvan DVD-julkaisu ilmestyi 28. kesäkuuta 2011.

Elokuva oli ehdolla parhaan maskeerauksen Oscar-palkinnon saajaksi vuoden 2010 gaalassa. Palkinnon voitti kuitenkin elokuva *[[The Wolfman]]*.

## Juoni
Elokuvan päähenkilö on Barney Panofsky, joka on toimissaan suorasukainen ja impulsiivinen. Hänen elämäänsä varjostavat pitkälti edelliset epäonnistuneet avioliitot. Tämän kerran hän päättää mennä naimisiin Miriamin kanssa vastoinkäymisistä huolimatta. Eräs suurimmista haasteita on tutustua Miriamin isään.

## Lähteet
Marokko talviolympialaisissa 2014

**[[Marokko]]** osallistui Sotšin talviolympialaisiin 2014 kahden urheilijan voimin. Ennen vuoden 2014 talviolympialaisia alppihiihtäjä Samir Azzimani oli toiminut Marokon ainoana edustajana Vancouverissa 2010. Hän oli myös Marokon ensimmäinen osallistuja talviolympialaisiin vuoden 1992 jälkeen.

## Joukkue
### Alppihiihto

* Adam Lamhamedi
* Kenza Tazi

## Lähteet
* Sochi.ru
Journeys to Glory

**Journeys to Glory** on brittiläisen Spandau Ballet -yhtyeen esikoisalbumi vuodelta 1981.

Tuottaja on Richard James Burgess ja levy-yhtiö Chrysalis. LP-levyjen jakelusta on vastannut RCA.

Yhtyeen managerina on toiminut Steve Dagger.

LP-levyn levypussissa on albumin nimeen liittyvä R. Elmsin tekemä runo ja "Reformation"-kappaleeseen liittyvä sitaatti:

## Kappaleet

Kaikki kappaleet ovat Spandau Balletin johtohahmo Gary Kempin tekemiä.

## Singlet

* To Cut a Long Story Short / (Version) (Chrysalis CHS 2473)

## Muusikot

* Tony Hadley – laulu, syntesoija
* John Keeble – rummut
* Gary Kemp – kitara, syntesoija
* Martin Kemp – basso
* Steve Norman – kitara

LP-levyn sisäpussissa on valokuva yhtyeestä.

## Tuotantotiedot

* Julkaisuvuosi: 1981
* Levy-yhtiö: Chrysalis Records Limited, 12 Stratford Place, London W1N 9AF
* Tuottaja: Richard James Burgess 
* Äänittäjät ja studiot:
** John Etchells, Jam
** Stephen Short, Trident
** Andy Jackson, Utopia
** Hugh Padgham ja Marlis Duncklau, The Manor
* Miksaus: Jam, Lontoo 
* Design ja valokuvaus: Graham Smith
* Kampaukset: Lee Andrews
* Valaistus: Simon Withers
* LP-levyn ranskalainen painos:
** valmistaja ja jakelija: Société RCA S.A., 9. avenue Matignon – 75008 Paris
** kannen valmistaja: Montreuil Offset

## Lähteet

* Spandau Ballet LP *Journeys to Glory* (Chrysalis / Reformation / CHR 1331 / Référence RC 250) 1981

### Viitteet

## Aiheesta muualla

*
Totem (yhtye)

**Totem** oli suomalainen progressiivisen rockin yhtye, joka teki yhden pitkäsoiton EMI-levymerkille.

## Kokoonpano
* Markku Luonuansuu – laulu
* Erkki Leskelä – kitara
* Axel Haga – kitara
* P. Leviäkangas – basso
* Mikko Karvonen – rummut

## Diskografia
* 

## Lähteet

## Aiheesta muualla
*
Keijo Marko

**Keijo Marko** (oik. **Keijo Uimonen**, 4. tammikuuta 1936 – 8. heinäkuuta 1988) oli suomalainen laulaja, joka teki kolme pitkäsoittoa EMI-levymerkille.

## Diskografia
* Vanhat kunnon tanssit (1976)
* Surut pois (1978)
* Vanha romanssi (1978)
* Muisto eilinen (1982)
* Kun lähelläin on ystäväin (1984)

## Lähteet

## Aiheesta muualla
*
Taitekohdassa

**Taitekohdassa** on Samuli Putron albumi vuodelta 2014. Se debytoi Suomen virallisen listan sijalla 2, ja pysyi listalla yhteensä 11 viikkoa.

## Kappaleet
Kaikki kappaleet säveltänyt ja sanoittanut Samuli Putro.

#
#
#
#
#
#
#
#
#
#

## Kokoonpano
* Samuli Putro – laulu
* Mikko Määttä – bassokitara
* Mikko Kaakkuriniemi – rummut
* Mikko Kosonen – kitara
* Tuukka Tuunanen – kosketinsoitin

### Muut tekijät
* Eppu Kosonen – tuottaja, äänittäjä, miksaaja, sovittaja, musiikkiohjelmointi, taustalaulu
* Pekka Ruuska – A&R
* Pauli Saastamoinen – masteroija
* Joel Melasniemi – kansikuva
* Jonna Öhrnberg – valokuvat

## Arvostelut
* Desibeli.net: 
* Rumba: 
* Soundi: 

## Aiheesta muualla
* Taitekohdassa discogs.com -sivustolla

## Lähteet
Bentsylideeniasetoni

**Bentsylideeniasetoni** eli **bentsaaliasetoni** (C10H10O) on aromaattinen α,β-tyydyttymätön ketoni. Yhdistettä käytetään orgaanisessa synteesissä ja hajusteissa.

## Ominaisuudet
Huoneenlämpötilassa bentsylideeniasetoni on valkoisia tai kellertäviä kiteitä. Yhdiste liukenee yleisimpiin orgaanisiin liuottimiin, kuten etanoliin, asetoniin, dietyylieetteriin ja bentseeniin, mutta on veteen liukenematonta. 

## Valmistus ja käyttö
Bentsylideeniasetonia valmistetaan emäskatalysoidulla aldolikondensaatiolla bentsaldehydistä ja asetonista.
:

Bentsylideeniasetonia käytetään pääasiassa orgaanisessa synteesissä ja siitä valmistetaan muita yhdisteitä. Esimerkiksi vedyllä pelkistämällä bentsylideeniasetonista muodostuu bentsyyliasetonia. Yhdistettä voidaan käyttää myös ligandina organometalliyhdisteissä kuten (η4-bentsylideeni)trikarbonyyliraudassa, jota muodostuu bentsylideeniasetonin ja dirautanonakarbonyylin välisessä reaktiossa ja jota käytetään katalyyttinä orgaanisissa reaktioissa. Bentsylideeniasetonia voidaan käyttää myös fiksatiivina hajustevalmisteissa ja apuaineena päällystettäessä metalleja sähkökemiallisesti.

## Lähteet

## Aiheesta muualla
*Human Metabolome Database (HMDB): Benzylideneacetone 
*ChemBlink: Benzalacetone 
*Bentsylideeniasetonin käyttöturvallisuustiedote, Sigma Aldrich, viitattu 26.12.2014.
Sinikka Koskela

**Sinikka Koskela**, oik. *Kuusinen* (17. maaliskuuta 1928 – 18. tammikuuta 2014) oli suomalainen sopraano-oopperalaulaja. Hän oli Suomen kansallisoopperan solisti vuosina 1955–1970 ja esiintyi sekä ooppera- että operettirooleissa.

Hän esiintyi myös elokuvissa *[[Orpopojan valssi]]* (1949) ja *[[Serenaadiluutnantti]]* (1949).

Koskelan puoliso vuodesta 1951 oli kauppaneuvos Reijo K. Kuusinen.

## Lähteet
Pentti Puusti

**Pentti Vilho Johannes Puusti** (1924 – 2009) oli suomalainen laulaja ja näyttelijä, joka teki yhden pitkäsoiton EMI-levymerkille ja sen jälkeen yhden Fifty fifty -levymerkille.

Hän aloitti levytysuransa vuonna 1960 PSO:n julkaisemalla singlellä, joka sisälsi tangokappaleet ”El Choclo” ja ”Kitara ja meri” (Die Gitarren und das Meer). Puustinen on tekijänä kaikkiaan 60 teoksessa.

## Diskografia
* Vanhaan malliin (1978)
* Vanhaan malliin 2 (1981)
* Korsuhaaveita (1990)

## Lähteet

## Aiheesta muualla
*
Eeva-Kristiina Forsman

**Eeva-Kristiina Forsman** (8. marraskuuta 1931 Helsinki – 27. joulukuuta 2013 Helsinki) oli suomalainen suurlähettiläs, joka toimi ulkoministeriössä vuodesta 1956. Suurlähettilääksi Belgradiin hän sai nimityksen 1975, ja sen jälkeen hän oli suurlähettiläänä muun muassa Wienissä, Roomassa 1985–1990, Madridissa vuodesta 1990 ja Tukholmassa. Hän jäi eläkkeelle 1996.

## Lähteet
Dirty Damage

**Dirty Damage** oli suomalainen thrash metal -yhtye joka teki yhden pitkäsoiton Euros-levymerkille.

## Diskografia
* 
* 

## Aiheesta muualla
* 
*
Zotch

**Zotch** on suomalainen yhtye, joka teki kaksi pitkäsoittoa EMI-levymerkille. Yhtye perustettiin vuonna 1968 ja yhtyeen kokoonpano vaihtui vuosien mittaan, mutta koko ajan mukana olivat Markku "Puti Niemi" ja Ilkka Niemi. 

## Diskografia
* *Tanssiyhtye Zotch ja 12 suosikkisävelmää* (1977)
* *Disco Lady* (1978)

## Lähteet

## Aiheesta muualla
* Yhtyeen Facebook sivut
* 
* Zotchin laulutuotanto osoitteessa Discogs.com
Elin (nimi)

**Elin** on naisen etunimi, pääasiassa skandinaavisissa maissa ja Walesissa esiintyvä muunnos kreikkalaisperäisestä Helena-nimestä.

Suomessa on Digi- ja väestötietoviraston tietojen mukaan ollut vuoden 2019 loppuun mennessä 7&nbsp;691 Elin-nimistä naista ja ainakin viisi miestä. Elinin nimipäivä on suomen­ruotsalaisen kalenterin mukaan 10. helmikuuta.

## Tunnettuja Elin-nimisiä

* Skövden pyhä Elin, 1100-luvulla elänyt ruotsalainen paikallispyhimys
* Elin Blom (s. 1994), suomenruotsalainen laulaja
* Elin Bragnum (s. 1994), ruotsalainen jalkapalloilija
* Elin Bruse (1883–1970), suomenruotsalainen kirjailija
* Elin Danielson-Gambogi (1861–1919), suomalainen taidemaalari
* Elin Ek (s. 1973), ruotsalainen maastohiihtäjä
* Elin Fagerholm, myöh. *Airamo*, o.s. *Lönngren* (1886–1971), suomalainen Sosialistisen työväenpuolueen kansanedustaja
* Elin Fohström (1868–1949), suomalainen sopraanolaulaja
* Elin Granholm (1902–1981), suomenruotsalainen runoilija 
* Elin Herrgård (1907–1999), suomenruotsalainen kirjailija
* Elin Holmberg (1861–1925), suomalainen kaupunginvaltuutettu ja naisasianainen
* Elin Holmlöv (s. 1987), ruotsalainen jääkiekkoilija
* Elin Jones (s. 1966), walesilainen poliitikko
* Elin Juselius (1872–1964), suomalainen keraamikko
* Elin Kallio (1859–1927), suomalainen voimistelunopettaja, Suomen Naisten Voimisteluliiton perustaja
* Elin Kristiansen (s. 1968), norjalainen ampumahiihtäjä
* Elin Kåven (s. 1979), norjansaamelainen laulaja
* Elin Landström (s. 1992), ruotsalainen jalkapalloilija
* Elin Larsson (s. 1984), ruotsalainen saksofonisti
* Elin Lindell (s. 1981), ruotsalainen lasten- ja nuortenkirjailija
* Elin Lundberg (s. 1993), ruotsalainen jääkiekkoilija
* Elin Magnusson (s. 1982), ruotsalainen jalkapalloilija
* Elin Malin (1868–1959), suomalainen järjestöjohtaja 
* Elin Mohlin (s. 1991), ruotsalainen maastohiihtäjä
* Elin Munsterhjelm (1880–1964), suomalainen lastenkirjailija
* Elin Nilsen (s. 1968), norjalainen hiihtäjä
* Elin Nordlund (1855–1932), suomalainen taidemaalari 
* Elin Pajunen (s. 1995), suomalainen korkeushyppääjä
* Elin Prøysen (s. 1949), norjalainen laulaja, kitaristi, toimittaja ja kirjailija
* Elin Rombo (s. 1976), ruotsalainen ooppera- ja konserttilaulaja
* Elin Rubensson (s. 1993), ruotsalainen jalkapalloilija
* Elin Sjöström (1851–1936), suomalainen feministi
* Elin Svedlin (1894–1975), suomenruotsalainen kirjailija
* Elin Såger (1614–1669), suomalainen kauppias ja  talouselämän vaikuttaja
* Elin Törnudd (1924–2008), suomalainen ylikirjastonhoitaja
* Elin Väkevä (1902–1925), suomalainen uimari
* Elin Waldén (1877–1940), suomenruotsalainen lastenkirjailija 
* Elin Waris (1875–1958), suomalainen lastentarhaopettajien koulutuksen uranuurtaja
* Elin Wrede (1867–1949), suomalainen taidemaalari ja graafikko
* Elin Wägner (1882–1949), ruotsalainen kirjailija, toimittaja ja feministi, Ruotsin akatemian jäsen

## Lähteet
K. V. Huhtala

**Kaarlo Vilho (K. V.) Huhtala** (13. lokakuuta 1874 Ulvila – 7. helmikuuta 1941 Pori) oli suomalainen maanviljelijä, rakennusmestari ja kansanedustaja. Hän kuului äärioikeistolaisen Lapuan liikkeen johtohahmoihin.

## Nuoruusvuodet
Ulvilan Kaasmarkussa syntynyt Huhtala opiskeli Harjun maanviljelyskoulussa Virolahdella, sekä myöhemmin Porin Yksityisessä Teollisuuskoulussa, josta hän valmistui rakennusmestariksi 1901. Vuodet 1902–1906 Huhtala työskenteli Rauman rakennustarkastajana, mutta palasi sieltä kotikyläänsä Kaasmarkkuun ja ryhtyi kauppiaaksi. Hän toimi sittemmin Satakunnan maanviljelysseuran neuvojana ja maanviljelijänä Ulvilassa. Huhtala oli vuosikymmenen ajan Ulvilan kunnanvaltuuston puheenjohtajana. Huhtala oli koko elämänsä ajan innokas palokuntamies ja toimi vuonna 1898 perustetun Kaasmarkun VPK:n ensimmäisenä puheenjohtajana vuonna 1941 tapahtuneeseen kuolemaansa saakka.

## Sisällissota ja politiikka
Kaasmarkkuun perustettiin 1905 työväenyhdistys, johon Huhtala suhtautui hyvin kielteisesti, koska se muun muassa vei jäseniä hänen johtamaltaan VPK:lta. Sisällissotaan Huhtala osallistui valkoisten vääpelinä Satakunnan rintamalla. Sodan jälkeen Huhtalaa kutsuttiin ”Ulvilan päälahtariksi”, vaikka hän olikin heti sodan päätyttyä pyytänyt vapauttamaan Hämeenlinnan vankileiriltä joitakin ”kunnon miehinä” pitämiään punakaartilaisia. Hän suoritti 1921 reserviupseeritutkinnon Kadettikoulussa. Myöhemmin 1920-luvulla Huhtala joutui murhayrityksen kohteeksi Koivistonkylässä Kaasmarkkuun johtavalla maantiellä. Ampujan arveltiin olleen jonkun vankileiriltä vapautuneen punaisen.

Huhtala oli innokas suojeluskuntalainen ja muun muassa suoritti 1921 reservinupseeritutkinnonkin. Hän toimi monet vuodet Suomen Suojelusliiton asiamiehenä Satakunnassa. Huhtalalla oli merkittävä osuus Vapaussodan rintamamiesten liiton syntymiseen. Vuosina 1928–1929 hän teki propagandaa asian hyväksi sekä puheilla että kirjoituksilla, niin että häntä voitiin pitää liiton syntysanojen lausujana. Liiton varapuheenjohtajana Huhtala toimi kolme vuotta.

Huhtala toimi Kokoomuksen kansanedustajana 1930–1933. Hän kuului myös Ulvilan kunnanvaltuustoon sekä oli P. E. Svinhufvudin valitsijamiehenä vuoden 1931 presidentinvaaleissa. Hän toimi lisäksi Lapuan liikkeen Satakunnan piirin puheenjohtajana ja kuului järjestön valtuuskuntaan. Heinäkuussa 1930 järjestetyssä talonpoikaismarssissa Huhtala johti Satakunnan osastoa.

## Viimeiset elinvuodet
Huhtala avioitui vuonna 1902 Anna Jaakolan kanssa. Hänen puolisonsa kuoli 1932, samana vuonna jolloin Huhtalan liike teki konkurssin. Hän menetti pakkohuutokaupassa kaiken omaisuutensa ja myös isännöimänsä maatilan, joka oli Anna Jaakolan kotitila. Samalla Huhtala jätti eduskunnan, ja hänet syrjäytettiin myös valtakunnallisen Vapaussodan rintamamiesliiton varapuheenjohtajan tehtävästä. Huhtala joutui muuttamaan tulipalossa tuhoutuneen Kaasmarkun verkatehtaan vanhaan asuintaloon, jossa hän kuoli 1941 lähes unohdettuna.   

## Lähteet
Julija Lipnitskaja

**Julija Vjatšeslavovna Lipnitskaja** (, s. 5. kesäkuuta 1998 Jekaterinburg, Venäjä) on venäläinen taitoluistelija, Euroopan-mestari, MM-kisojen hopeamitalisti ja olympiavoittaja. Hän voitti olympiakultaa jo 15-vuotiaana taitoluistelun joukkuekilpailussa Sotšissa 2014.

Lipnitskaja sairastui anoreksiaan ja lopetti luistelu-uransa jo 19-vuotiaana. Hän suunnittelee opiskelujen aloittamista ja harrastaa ratsastusta.

## Lähteet
* ISU-profiili

### Viitteet

## Aiheesta muualla

* ISUn profiili
Sambianmedestäjä

**Sambianmedestäjä** (*Cinnyris oustaleti*) on medestäjien heimoon kuuluva varpuslintu.

## Levinneisyys
Sambianmedestäjää tavataan Angolassa, Malawissa, Tansaniassa ja Sambiassa. Lajin kannankehitys on vakaa, ja se on luokiteltu elinvoimaiseksi.

## Lähteet
Valkovatsamedestäjä

**Valkovatsamedestäjä** (*Cinnyris talatala*) on medestäjien heimoon kuuluva varpuslintu.

## Levinneisyys
Valkovatsamedestäjää tavataan eteläisessä Afrikassa. Lajia on kuvattu runsaslukuiseksi, ja sen kannankehitys on vakaa. Se on luokiteltu elinvoimaiseksi.

## Lähteet

## Aiheesta muualla
Jättikonnamonni

**Jättikonnamonni** (*Clarias gariepinus*) on ankeriasmonnien heimoon kuuluva afrikkalainen kalalaji. Sillä on hengityselin, jolla se voi jonkin verran hengittää ilmassa olevaa happea.

## Ulkonäkö ja koko

Kala on enimmillään 1,5 metrin pituinen. Väriltään se on harmaa ja selkäpuoli on vatsapuolta tummempi. Keskiruumiissa on kauttaaltaan vaaleita laikkuja.

## Levinneisyys ja elinympäristö

Jättikonnamonni on alun perin afrikkalainen sisävesikala. Se esiintyy lähes koko mantereen alueella, muun muassa Nigerjoessa ja Niilissä. Ihminen on levittänyt lajia Eurooppaan ja Aasiaan.

## Ravinto

Jättikonnamonni syö sekä kasveja että eläimiä. Se saalistaa veden selkärangattomia eläimiä, kaloja ja lintuja. Se syö myös haaskoja ja hedelmiä.

## Lähteet

## Aiheesta muualla
* http://yle.fi/uutiset/jattikonnamonni_on_maukas_kala/5891020
Antonov An-10

**Antonov An-10 Ukraina** (ven. Антонов Ан-12 Украина) on Neuvostoliitossa suunniteltu ja valmistettu, ylätasoinen nelimoottorinen potkuriturbiineita käyttävä siviililentokone. Ensilento tapahtui keväällä vuonna 1957 ja esittely 1959.

Siviilikäytöstä huolimatta, konetyyppi sai Naton antaman tunnistusnimen ”Cat”. Eräs merkittävä syy tähän lienee: eräs yleinen käytäntö neuvostokoneissa, jossa koneen keulassa oli lasikupoli. Sitä tarvittiin yleensä pommituskoneissa. On arveltu että keulan lasikupoli valittiin siksi, että kriisin tai sodan syttyessä voitaisiin nopeasti muokata matkustajakoneita pommikoneiksi. Matkustajakoneissa ei yleensä ole tarvetta lasikupolien asettamiseksi koneen keulalle, edes tarkempaa suunnistamista varten.

Koneen matkalentonopeus oli 630&nbsp;km/h ja huippunopeus 715&nbsp;km/h. Matkustajia se kykeni ottamaan 100–130. Koneen Ivtšenko Al-20 -tyyppiset potkuriturbiinit (4&nbsp;kpl) olivat 4&nbsp;000&nbsp;hevosvoiman eli 2&nbsp;984&nbsp;kilowatin tehoiset kukin. Tyyppi poistettiin käytöstä vuonna 1972, jolloin sitä oli valmistettu 104 koneyksilöä. Suurin toimintakorkeus oli 11&nbsp;000&nbsp;metriä, mikä vaatii paineistetun matkustamon.

Konetyypille tapahtui 13 vakavaa ilmailuonnettomuutta, joissa menetettiin 370 ihmishenkeä. Neuvostoliiton aikakaudella tällaisista ei tavallisesti raportoitu julkisuudessa.

Tästä konetyypistä kehitettiin sotilaslentokuljetuksia varten oleva erillisversio: Antonov An-12 ”Cub”.

## Lähteet
*Eskelinen, Heikki; Kärnä, Juhani et al. *Tiedon portaat, osa 3* (Ilmailu): s. 519, Helsinki WSOY, 1968
*Hirvonen, Pauli: *MMM – Nuorten Ilmailukirja*, s. 133, 139. Helsinki, Otava, 1961

### Viitteet

## Aiheesta muualla
*http://www.airlinereporter.com/tag/antonov-an-10-cat/
*http://www.aviastar.org/air/russia/an-10.php
*http://www.impdb.org/index.php?title=Category:Antonov_An-10/An-12
*http://www.tayyareci.com/rus-ucaklari/an10.asp 
*http://www.airliners.net/aircraft-data/stats.main?id=35 (joskin vain osin, sis. lähinnä An-12 & Shaanxi Y-8)
*http://wp.scn.ru/en/ww3/t/720
Tuhkamedestäjä

**Tuhkamedestäjä** (*Cinnyris fuscus*) on medestäjien heimoon kuuluva varpuslintu.

## Levinneisyys
Tuhkamedestäjää tavataan Angolassa, Botswanassa, Namibiassa ja Etelä-Afrikassa. Lajia on kuvattu paikallisesti yleiseksi, ja sen kannankehitys on vakaa. Se on luokiteltu elinvoimaiseksi.

## Lähteet
Biokonmedestäjä

**Biokonmedestäjä** (*Cinnyris ursulae*) on medestäjien heimoon kuuluva varpuslintu.

## Levinneisyys
Biokonmedestäjää tavataan Kamerunissa ja Päiväntasaajan Guineassa. Laji on luokiteltu elinvoimaiseksi, koska sen levinneisyysalue on suhteellisen laaja eikä sen vähenevä kanta vähene niin nopeasti, että lajia olisi tarvetta luokitella vaarantuneeksi. Sen elinympäristöjä uhkaavat kuitenkin metsien hakkuut.

## Lähteet
Purppuramedestäjä

**Purppuramedestäjä** (*Cinnyris asiaticus*) on medestäjien heimoon kuuluva Aasiassa tavattava varpuslintu.

## Lähteet

## Aiheesta muualla
Togo talviolympialaisissa 2014

**[[Togo]]** osallistui Sotšin talviolympialaisiin 2014 kahden urheilijan suuruisella joukkueella. Sotšin talviolympialaiset olivat Togolle sen historian ensimmäiset.

## Joukkue
### Alppihiihto

* Alessia Afi Dipol

### Maastohiihto

* Mathilde Amivi Petitjean

## Lähteet
* Sochi.ru
Zimbabwe talviolympialaisissa 2014

**[[Zimbabwe]]** osallistui yhden urheilijan joukkueella **[[Talviolympialaiset 2014|Sotšin talviolympialaisiin 2014]]**. Kyseiset talviolympialaiset olivat Zimbabwelle sen historian ensimmäiset.

Joukkueen asut suunnitteli suomalainen Makia.

## Joukkue
### Alppihiihto

* Luke Steyn

## Lähteet
* Sochi.ru 

### Viitteet
Filippiinit talviolympialaisissa 2014

**[[Filippiinit]]** osallistuu yhden urheilijan suuruisella joukkueella Sotšin talviolympialaisiin 2014. Maa osallistui ensimmäistä kertaa talviolympialaisiin Sapporossa, Japanissa vuonna 1972. Filippiinejä edusti tuolloin kaksi urheilijaa alppihiihdossa.

## Joukkue

### Taitoluistelu

* Michael Christian Martinez

## Lähteet
* Sochi.ru
Armisvesi

**Armisvesi** on Keski-Suomessa Hankasalmen itäosassa ja pieneltä osin Pohjois-Savon Rautalammilla sijaitseva keskikokoinen järvi, joka kuuluu Rautalammin reittiin. Pynnönsalmi jakaa järven pienempään läntiseen ja suurempaan itäiseen osaan. Itäisen osan selkävedet ovat nimeltään Savonselkä ja Kinonselkä. Huomattava etelään pistävä lahti on Hallanlahti. Sen juurella on Hiidenvuoreksi nimetty jyrkkäreunainen kallio. Järven suurin saari on Honkasaari. Reitin vedet laskevat Suolikoskea alas Suoliveteen ja sieltä Masonjokea Hankaveteen. Järvi on kovapohjainen ja kivikkoinen, ja pohjassa on pari syvännettä jyrkkine rantoineen.

## Lähteet
Mustapiikkimonni

**Mustapiikkimonni** (*Ameiurus melas*) on pohjoisamerikkalainen sisävesikalalaji.

## Ulkonäkö ja koko

Kala on 15–40&nbsp;cm pitkä. Se on enimmäkseen musta tai tummanharmaa, mutta vatsapuoli on vaalemman harmaa.

## Levinneisyys ja elinympäristö

Mustapiikkimonni on alun perin kotoisin Pohjois-Amerikasta, jossa sen levinneisyys ulottuu Meksikosta Suurille järville mutta ihminen levittänyt sitä myös Eurooppaan. Se elää mutapohjaisissa lammikoissa ja muissa lähes seisovissa vesissä.

## Lisääntyminen

Kutuaika on toukokuulta heinäkuulle. Kutemisesta poikasten kuoriutumiseen kestää 4-10 päivää.

## Ravinto

Kala syö kasveja, muita kaloja ja selkärangattomia eläimiä.

## Lähteet
Greta Small

**Greta Small** (s. 10. lokakuuta 1995) on australialainen alppihiihtäjä. Hän on arvokilpailuissa yltänyt parhaimmillaan 15:nneksi alppiyhdistetyssä.

Small sijoittui Schladmingin MM-kilpailuissa 2013 superalppiyhdistetyssä 25:nneksi, syöksylaskussa 33:nneksi, suurpujottelussa 45:nneksi ja pujottelussa 45:nneksi. Sotšin olympialaisissa 2014 hän sijoittui superalppiyhdistetyssä 15:nneksi, syöksylaskussa 29:nneksi, pujottelussa 31:nneksi ja suurpujottelussa 41:nneksi. Vailin / Beaver Creekin MM-kilpailuissa 2015 hän oli alppiyhdistetyssä 18:s, supersuurpujottelussa 29:s, syöksylaskussa 33:s ja suurpujottelussa 36:s. Pyeongchangin olympialaisissa 2018 hän sijoittui syöksylaskussa 20:nneksi ja supersuurpujottelussa 31:nneksi. Åren MM-kilpailuissa 2019 tuloksena oli 20. sija alppiyhdistetyssä, 25. sija supersuurpujottelussa ja 30. sija syöksylaskussa. Cortina d'Ampezzon MM-kilpailuissa 2021 hän sijoittui alppiyhdistetyssä 15:nneksi, syöksylaskussa 28:nneksi ja supersuurpujottelussa 37:nneksi. Pekingin olympialaisissa 2022 hän sijoittui alppiyhdistetyssä 13:nneksi (15 laskijaa 26:sta pääsi molemmissa laskuissa maaliin), syöksylaskussa 26:nneksi ja supersuurpujottelussa 31:nneksi.

Alppihiihdon maailmancupissa Small kilpaili ensimmäisen kerran Söldenin pujottelussa lokakuussa 2013. Ensimmäiset maailmancupin pisteensä hän saavutti oltuaan 25:s Banskon alppiyhdistetyssä maaliskuussa 2015. Parhaimmillaan hän on sijoittunut 22:nneksi Crans-Montanan alppiyhdistetyssä helmikuussa 2019. Hän on voittanut neljä Australian-mestaruutta, kahdesti pujottelussa ja kahdesti suurpujottelussa.

## Lähteet
Iran talviolympialaisissa 2014

**[[Iran]]** osallistui Sotšin talviolympialaisiin 2014. Iranin joukkueessa on mukana viisi urheilijaa, jotka ottavat osaa maastohiihtoon sekä alppihiihtoon. Iran osallistui talviolympialaisiin ensimmäisen kerran Cortina d'Ampezzossa, Italiassa vuonna 1956, jolloin mukana oli kolme iranilaista alppihiihtäjää.

## Joukkue
### Maastohiihto

* Farzaneh Rezasoltani
* Seyed Sattar Seyd

### Alppihiihto

* Hossein Saveh Shemshaki
* Mohammad Kiyadarbandsari
* Forough Abbasi

## Lähteet
* Sochi.ru
Pascal Canfin

**Pascal Canfin** (s. 22. elokuuta 1974) on ranskalainen  vihreä poliitikko. Hänet valittiin Euroopan parlamenttiin vuoden 2009 vaaleissa. Hän kuului talous- ja raha-asioiden valiokuntaan ja  oli Rahoitus-, talous- ja sosiaalikriisiä käsittelevän erityisvaliokunnan varapuheenjohtaja.  Vuonna 2012 hän palasi Ranskaan kehitysasioiden varaministeriksi.  

## Lähteet
Jean Lambert

**Jean Lambert** (s. 1. kesäkuuta 1950 Orsett, Essex, Englanti) on brittiläinen  vihreä poliitikko. Hänet valittiin Euroopan parlamenttiin vuoden 2009 vaaleissa. Hän kuuluu työllisyyden ja sosiaaliasioiden valiokuntaan ja on puheenjohtaja Etelä-Aasian maiden suhteista vastaavassa valtuuskunnassa.

## Lähteet
Bas Eickhout

**Bas Eickhout** (s. 8. lokakuuta 1976, Groesbeek) on hollantilainen GroenLinks-puolueen poliitikko. Hänet valittiin Euroopan parlamenttiin ensimmäisen kerran vuoden 2009 europarlamenttivaaleissa.

Europarlamentissa Eickhout oli Vihreät / Euroopan vapaa allianssi -ryhmän taloudenhoitaja vuodesta 2012. Vuonna 2019 hänet valittiin ryhmänsä varapuheenjohtajaksi. Hän kuuluu ympäristön, kansanterveyden ja elintarvikkeiden turvallisuuden valiokuntaan sekä talous- ja raha-asioiden valiokuntaan. Eickhout ja Terry Reintke valittiin Vihreät / Euroopan vapaa allianssi -ryhmän puheenjohtajakaksikoksi vuonna 2024. Lisäksi hän on jäsen EU:n ja Yhdistyneen kuningaskunnan parlamentaarisessa kumppanuuskokouksen valtuuskunnassa sekä suhteista Kiinan kansantasavaltaan vastaavassa valtuuskunnassa.

Eickhout oli Euroopan vihreän puolueen kärkiehdokas Euroopan komission puheenjohtajaksi vuoden 2019 europarlamenttivaaleissa yhdessä Ska Kellerin kanssa sekä vuoden 2024 vaaleissa yhdessä Terry Reintken kanssa.

## Lähteet

## Aiheesta muualla

*
Sliding Center Sanki

**Sliding Center Sanki** (alias **Sanki Sliding Center**, ) on kelkkailurata Esto-Sadokin kylässä lähellä Krasnaja Poljanan taajamaa Sotšissa Venäjällä.

Sliding Center Sanki valmistui vuonna 2012 Sotšin olympialaisia varten. Sen rakentaminen maksoi noin kolme miljoonaa euroa. Radan katsomossa on 10&nbsp;000 seisomapaikkaa ja 1&nbsp;000 istumapaikkaa. Olympialaisten aikaan katsomokapasiteetti oli 5&nbsp;000. Siellä järjestettiin ohjaskelkkailun maailmanmestaruuskilpailut vuonna 2020.

Nopeimmillaan kelkkaradan vauhti voi nousta noin 140 kilometriin tunnissa. Kelkkailulajista riippuen radalla on 16–17 käännöstä ja 314 metrin pituinen jarrutusalue.

## Tekniset tiedot

## Ennätykset

### Starttiennätykset

### Rataennätykset

## Lähteet
*Sanki Sliding Centre olympic.org 
*Sanki Sliding Center  IBSF.org 
*Sochi (Russia) FIL-luge.org 

### Viitteet
Major League Baseball -kausi 1921

**Major League Baseball -kauden 1921** päätteeksi pelatussa World Series -ottelusarjassa kohtasivat New Yorkin paikalliskilpailijat toisensa. Sarja pelattiin kolmannen kerran peräkkäin *paras yhdeksästä* -järjestelmällä ja Giants voitti Yankees'in kahdeksassa ottelussa. Yankeesin Babe Ruth paranteli yhden kauden kunnariennätystä kolmannella kaudella peräkkäin, nyt lukemiin 59. Kaikkiaan Ruth löytyi kärkisijalta seitsemästä eri tilastosta. St. Louisin Rogers Hornsby National Leaguen puolella oli liigan tilastokärki yhdeksässä kategoriassa.

Ensimmäinen ja toistaiseksi ainoa suomalaissyntyinen pelaaja esiintyi MLB:ssä. John Michaelson toimi kahdessa ottelussa Chicago White Soxin syöttäjänä.

## Runkosarjan sarjataulukot

 

## Aiheesta muualla

* Baseball almanakka - American League 1921 
* Baseball almanakka - National League 1921 
* Baseball almanakka - World Series 1921
Marije Cornelissen

**Marije Cornelissen** (s. 9. maaliskuuta 1974) on hollantilainen vihreä poliitikko. Hän oli Euroopan parlamentin jäsen kaudella 2009–2014. Europarlamentissa hän oli Vihreät / Euroopan vapaa allianssi -ryhmän varapuheenjohtaja. Hän kuului työllisyyden ja sosiaaliasioiden valiokuntaan, naisten oikeuksien ja sukupuolten tasa-arvon valiokuntaan ja suhteista Albaniaan, Bosnia ja Hertsegovinaan, Serbiaan, Montenegroon ja Kosovoon vastaavaan sekä Kiina-suhteiden valtuuskuntaan.   

## Lähteet
Michael Cramer

**Michael Cramer** (s. 16. kesäkuuta 1949 Gevelsberg) on saksalainen vihreä poliitikko. Hän on ollut Euroopan parlamentin jäsen vuodesta 2004.

Euroopan parlamentissa Cramer kuuluu Vihreät / Euroopan vapaa allianssi -ryhmään. Hän on ollut liikenne- ja matkailuvaliokunnan jäsen vuodesta 2004 ja puheenjohtaja vuodesta 2014. Vuosina 2004–2014 hän oli myös suhteista Australiaan ja Uuteen-Seelantiin vastaavan valtuuskunnan jäsen ja vuosina 2009–2014 valtuuskunnan jäsen EU:n ja entisen Jugoslavian tasavallan Makedonian parlamentaarisessa sekavaliokunnassa.

Vuosina 1989–2004 Cramer oli Berliinin osavaltion parlamentin jäsen ja vaikutti erityisesti liikennepolitiikassa.

## Lähteet

## Aiheesta muualla
* Michael Cramerin verkkosivut
Polylaktidi

**Polylaktidi** (**PLA**) eli **polymaitohappo** on uusiutuvista raaka-aineista valmistettu biohajoava termoplastinen alifaattinen polyesteri. Sen raaka-aineena voidaan käyttää esimerkiksi maissitärkkelystä tai sokeriruokoa. Muovia voidaan käyttää esimerkiksi 3D-tulostamisessa, jossa se on erinomainen valinta aloittelijalle koska se on halpaa, helppoa käsitellä, sulamispiste on alhainen eikä sisällä myrkyllisiä ainesosia. 

PLA-muovi on yleistynyt myös lääkinnällisten laitteiden ja  ruokapakkausten materiaalina kompostoitavuuden ja turvallisuuden ansiosta. Siitä valmistetaan esimerkiksi juomamukeja sekä ikkunoita ja pinnoitekalvoja kartonkisiin take away -rasioihin. 

PLA-muovista valmistetut tuotteet ovat elinkaariarvioinnin perusteella huomattavasti fossiilisia muoveja ekologisempia, jos ne kierrätetään oikein kompostoimalla teollisessa kompostointilaitoksessa. 

## Lähteet

## Aiheesta muualla
Naisentappajat

**Naisentappajat** (*The Ladykillers*) on brittiläinen musta komediaelokuva vuodelta 1955. Sen ohjasi Ealing-studioille Alexander Mackendrick, ja pääosissa nähdään muiden muassa Alec Guinness ja koomikonuraansa aloitteleva Peter Sellers.

## Juoni
”Professori” Marcusin (Guinness) johtama eksentrinen rikollisjoukko vuokraa huoneita vanhalta naiselta, joka tunnetaan paikallisella poliisiasemalla jatkuvista perättömistä epäilyistään naapuriston tapahtumista. Miehet kanniskelevat soitinkoteloita, esiintyvät amatöörimuusikoina ja teeskentelevät harjoittelevansa jousikvartettoa soittamalla äänilevyä kovalla voimakkuudella, vaikka todellisuudessa suunnittelevat pankkiryöstöä. Murtokeikan jälkeen kaikki ei mene suunnitelmien mukaan ja ilmenee, että liikaa tietävästä vuokraemännästä olisi hyvä päästä eroon. Kukaan miehistä ei kuitenkaan halua leimautua vanhan tädin tappajaksi, joten he vetävät asiasta pitkää tikkua. Naisen nukahdettua miesten keskinäiset juonittelut alkavatkin koitua heidän itsensä kohtaloksi. Lopulta hengissä on enää vuokraemäntä itse, joka kiikuttaa saaliin poliisiasemalle. Poliisit eivät taaskaan usko naisen juttuja, vaan neuvovat häntä pitämään rahat itse.

## Palkintoja ja ehdokkuuksia
Elokuva sai BAFTA-palkinnon parhaasta brittiläisestä käsikirjoituksesta. Lisäksi elokuva oli ehdolla vuoden parhaaksi brittiläiselokuvaksi, ja Katie Johnson palkittiin parhaasta naispääosasta. William Rose oli Oscar-ehdokkaana käsikirjoituksestaan.

*Naisentappajat* on sijalla 13 British Film Instituten sadan parhaan brittielokuvan luettelossa.

## Muita sovituksia tarinasta

Vuonna 2004 Joel ja Ethan Coen ohjasivat elokuvasta Yhdysvaltain etelävaltioihin sijoittuvan uusintaversion *[[Ladykillers]]*, jonka pääosaa esitti Tom Hanks. Vuonna 1966 tšekkiläinen säveltäjä Ilja Hurník teki aiheesta oopperan *Dáma a lupiči*. BBC teki tarinasta radiokuunnelman 1996, ja näytelmänä tarinaa on esitetty ainakin Liverpoolissa ja Lontoossa.

## Lähteet
Iso-Britannia talviolympialaisissa 2014

**[[Iso-Britannia]]** osallistui Sotšin talviolympialaisiin 2014. Maan historian ensimmäinen talviolympialaisten kultamitali tuli curlingissa vuonna 1924. Pikaluistelija Jon Eley toimi Britannian joukkueen lipunkantajana olympialaisten avajaisseremoniassa.

## Mitalistit
### Kultaa
* Lizzy Yarnold – skeleton, naiset

### Hopeaa
* David Murdoch, Greg Drummond, Scott Andrews, Michael Goodfellow, Tom Brewster – curling, miesten turnaus

### Pronssia
* Jenny Jones – lumilautailu, naisten slopestyle
* Eve Muirhead, Anna Sloan, Vicki Adams, Claire Hamilton, Lauren Gray – curling, naisten turnaus

## Joukkue
### Alppihiihto

* Chemmy Alcott
* David Ryding

### Ampumahiihto

* Lee-Steve Jackson
* Amanda Lightfoot

### Curling

#### Miehet
* Scott Andrews
* Tom Brewster
* Greg Drummond
* Michael Goodfellow
* David Murdoch

#### Naiset
* Vicki Adams
* Lauren Gray
* Claire Hamilton
* Eve Muirhead
* Anna Sloan

### Freestylehiihto

* Murray Buchan
* Rowan Cheshire
* Emma Lonsdale
* James Machon
* Katie Summerhayes
* James Woods

### Lumilautailu

* Aimee Fuller
* Zoe Gillings
* Dominic Harington
* Jenny Jones  **Pronssia**
* Ben Kilner
* Billy Morgan
* Jamie Nicholls

### Pikaluistelu

* Elise Christie
* Jon Eley
* Charlotte Gilmartin
* Richard Shoebridge
* Jack Whelbourne

### Pohjoismaiset hiihtolajit

#### Maastohiihto
* Andrew Musgrave
* Rosamund Musgrave
* Callum Smith
* Andrew Young

### Rattikelkkailu

* John Baines
* Stuart Benson
* Lamin Deen
* Joel Fearon
* John James Jackson
* Craig Pickering
* Ben Simons
* Bruce Tasker
* Paula Walker
* Rebekah Wilson

### Skeleton

* Kristan Bromley
* Dominic Parsons
* Shelley Rudman
* Elizabeth Yarnold

### Taitoluistelu

* Nicholas Buckland
* Penny Coomes
* Stacey Kemp
* David King
* Jenna McCorkell
* Matthew Parr

## Lähteet
* Sochi.ru 

### Viitteet
Bulgaria talviolympialaisissa 2014

**[[Bulgaria]]** osallistui Sotšin talviolympialaisiin 2014.

Ampumahiihtäjä Ekaterina Dafovska voitti maan historian ensimmäisen ja ainoan talviolympialaisten kultamitalin ampumahiihdon 15 kilometrin matkalla vuonna 1998 Naganossa. Alppihiihtäjä Maria Kirkova toimi Bulgarian joukkueen lipunkantajana olympialaisten avajaisseremoniassa.

Bulgariaa edusti Sotšissa 18 urheilijaa viidessä eri lajissa. Maa ei saavuttanut kisoista ainuttakaan mitalia.

## Joukkue
### Alppihiihto

* Maria Kirkova
* Nikola Chongarov
* Georgi Georgiev
* Stefan Prisadov

### Ampumahiihto

* Desislava Stoyanova
* Ivan Zlatev
* Krasimir Anev
* Vladimir Iliev
* Miroslav Kenanov
* Michail Kletcherov

### Lumilautailu

* Radoslav Yankov
* Alexandra Jekova

### Ohjaskelkkailu

* Stanislav Benyov

### Pohjoismaiset hiihtolajit

#### Maastohiihto
* Antoniya Grigorova-Burgova
* Andrey Gridin
* Teodora Malcheva
* Veselin Tsinzov

#### Mäkihyppy
* Vladimir Zografski

## Lähteet
* Sochi.ru 

### Viitteet
Hämeenlinnan vankileiri

**Hämeenlinnan vankileiri** oli Suomen sisällissodan jälkeen huhti-syyskuussa 1918 Hämeenlinnassa Poltinahon kasarmialueella toiminut vankileiri. Yhteensä siellä oli vangittuna noin 12&nbsp;000 punaista, joista Suomen sotasurmat -tietokannan mukaan kuoli 2 464.

## Olosuhteet ja vankien kuolleisuus
Lukuisista valkoisten perustamista vankileireistä oli Hämeenlinnan leiri yksi pahamaineisimmista ja se tunnettiin erityisesti kovasta kuristaan. Vankien kuolleisuus Hämeenlinnassa oli noin 20&nbsp;%, mikä oli Lappeenrannan vankileirin ohella toiseksi suurinta Tammisaaren vankileirin jälkeen.

Punavankeja pidettiin Poltinahon vanhoissa venäläisten rakentamissa kasarmirakennuksissa. Huonoissa oloissa eläneiden vankien keskuudessa levisi kulkutauteja, joista vaarallisin oli isorokko. Muita Hämeenlinnan vankileirillä raivonneita tauteja olivat muun muassa tulirokko ja pilkkukuume. Vankien lisäksi kulkutaudit levisivät myös kaupunkiin omaistensa vapauttamista anomaan tulleiden perheenjäsenten sekä itää kohti pyrkivien pakolaisten keskuudessa. Heinäkuusta lähtien joitakin kuolonuhreja vaati myös espanjantauti. Nälkään kuolleita Hämeenlinnan vankileirillä oli sotasurmatiedoston mukaan vain 15, mutta ainoastaan vajaalle 400:lle kuolleelle merkittiin kuolinsyy.

## Naisvangit
Hämeenlinna oli Santahaminan vankileirin lisäksi toinen leiri, jossa säilytettiin myös naisvankeja. Heidän joukossaan oli sotilaiden ohella naisia, jotka olivat toimineet punakaarteissa pelkästään huoltotehtävissä kuten sairaanhoitajina ja keittäjinä.

## Joukkohaudat
Leirillä kuolleita punaisia on haudattu Ahveniston hautausmaan lähistöllä sijaitseviin kahteen joukkohautaan. Toiselle haudalle on myös pystytetty muistomerkki. Vuonna 1962 paljastetussa muistomerkissä on kuvattuna ”vihan pilvi, josta iskee koston salama” sekä uudelleen nousevaa työväenliikettä kuvaava männyntaimi. Joukkohaudat siunasi Tampereen hiippakunnan piispa Juha Pihkala vuonna 2006.

## Lähteet

## Kirjallisuutta
*
*
Kotilohaukka

**Kotilohaukka** (*Rostrhamus sociabilis*) on haukkojen heimon sukuun kuuluva lintu. Sitä tavataan Argentiinassa, Belizessa, Boliviassa, Brasiliassa, Kolumbiassa, Costa Ricassa, Kuubassa, Ecuadorissa, Ranskan Guayanassa, Guatemalassa, Guyanassa, Hondurasissa, Meksikossa, Nicaraguassa, Panamassa, Paraguayssa, Perussa, Surinamessa, Trinidad ja Tobagossa, Yhdysvalloissa, Uruguayssa ja Venezuelassa.

Kotilohaukan populaation arvioidaan olevan kasvamassa Yhdysvalloissa. Sen elinpiiriä ovat rannikkoseuduilla keinokastellut alueet, sisämaan kosteikot, yli 8 hehtaarin suuruiset järvet.

## Lähteet
Korsatunturi

**Korsatunturi** on matalahko laakea tunturi Kittilän, Enontekiön ja Inarin rajan yhtymäkohdassa Maanselällä. Sen korkeus on 468 metriä. Tunturi on ollut niin kauan kuin muistetaan Pohjois-Lapin tärkeimpiä rajapyykkejä. Petter Wilhelm Aurénin piirtämässä 1860-luvun kartassa *Finska Lappmarken* se on sen vuoksi piirretty suhteettoman suureksi. Sen vieritse kulki vesireitti, joka kuitenkin jäi unohduksiin, kun tie vuonna 1914 valmistui Sodankylästä Ivaloon (Kyröön).

## Lähteet
Aavikon tyttäret

**Aa­vi­kon tyt­tä­ret** on Nura Farahin esikoisromaani. Se ilmestyi 2014 Otavan kustantamana. Teos kuvaa somalialaisen naisen itsenäistymistä ja Somalian itsenäistymisen alkua.

## Juoni
Ro­maa­ni ajoittuu So­ma­lian it­se­näis­ty­mi­sen alkuun 1940–1960-lu­vuille. Äitinsä kieltoja uhmaten teoksen pää­hen­ki­lö, nuori Kha­di­ja-niminen tyttö, osallistuu runonlaulukilpailuun, ja hänen taitonsa puhkeavat kukkaan. Hänet nai­te­taan vanhalle lihavalle ukolle sa­dan kamelin hinnasta. Teos on nuoren naisen kasvutarina. Se kuvailee perinteisen so­ma­li­per­heen arkea, suvun hierarkiaa ja kilpailevien klaanien vaikeaa polkua koh­ti itsenäistä val­tio­ta.

## Lähteet

## Aiheesta muualla
*Somalikirjailija pelkäsi pilkkuja
*Suomen ensimmäinen somalikirjailija
*Nura Farah kysyy: Miten pitkään pitää kantaa mamu-leimaa otsassaan?
Pariisin vapautus

**Pariisin vapautus** tai **Pariisin taistelu** oli toisessa maailmansodassa liittoutuneiden ja Saksan joukkojen välinen taistelu Pariisista, joka oli ollut saksalaisten hallussa Ranskan antautumisesta 14. kesäkuuta 1940. Taistelu oli osa suurempaa operaatio Overlordia. Taisteluun ottivat osaa Vapaan Ranskan joukot, Ranskan vastarintaliike, Yhdysvaltain 3. armeija ja Espanjan vastarintaliike. Taistelu alkoi 19. elokuuta 1944 ja päättyi saksalaisten antautumiseen 25. elokuuta 1944. Noin 13&nbsp;000 saksalaissotilasta joutui sotavankeuteen. Tämän jälkeen saksalaiset siirsivät Vichyn Ranskan hallituksen Vichystä Saksan Sigmaringeniin.
Huhtinen (täsmennyssivu)

**Huhtinen** voi tarkoittaa seuraavia:

;paikkoja:

* Huhtinen, Porvoon kaupunginosa

;henkilöitä:

* Aki-Mauri Huhtinen (s. 1966), suomalainen eversti, filosofi ja Maanpuolustuskorkeakoulun professori
* Anni Huhtinen (1884–1960), suomalainen kansanedustaja (SDP)
* Immo Huhtinen (1932–1998), suomalainen pistooliampuja
* Juhani Huhtinen (s. 1951), suomalainen estejuoksija
* Kaarina Huhtinen (s. 1939), suomalainen kirjailija
* Linda Huhtinen (s. 1989), suomalainen runoilija ja vapaa kirjoittaja
Raya (laulaja)

**Raisa Bielenberg** (o.s. Udovikova, taiteilijanimi Raya) (s. 15. marraskuuta 1935 Kursk, Neuvostoliitto) on Neuvostoliitossa syntynyt norjalainen laulaja ja tanssija. 

## Palkinnot
* 1981 – Årets fengselspris
* 2005 – Oslo bys kunstnerpris

## Diskografia
### Albumit
;Nimellä Raisa Udovikova
* 1966 – *Цыганские Песни*
* 1966 – *Барьена цветики* (Антология цыганской музыки)

;Nimellä Raya
* 1971 – *Tsigane! Tsigane!*
* 1974 – *Ilon ja tuskan* laulajatar 
* 1980 – *Hasiyam! (Romane Gilya = Zigenarsånger = Gypsy Songs = Chansons Tsiganes
* 1982 – *Najljepše Ciganske Pjesme*  
* 1983 – *Uz Vatru — Raya ja Cigani Ivanovići
* 1984 – *Volim Cigana Jana* — Raya ja Cigani Ivanovići
* 1990 – *Progeja! — Raya

;Nimellä Raya And Her Gipsy Legacy
* 1999 – *Páshe Yagori*

===Singlet===
;Nimellä Raya
* 1967 – *Sigøynersang / Sigøynerliv* ‎(7")
* 1967 – *Martoucha / Ai-Ne-Ne* ‎(7")
* (tuntematon julkaisuvuosi) – *Douï Douï / Aï-Ne-Ne*

==Filmografia==
;Nimellä Raisa Udovikova
* 1962 – *Бей, барабан!*
* 1964 – *Трефовый король*
* 1965 – *Чернушка*
* 1967 – *Цыган*
* 1994 – *Будулай, которого не ждут*

;Nimellä Raya Bielenberg
* 1998 *XLTV*
* 2009 – *Korkoro*
* 2010 – *Yohan - Barnevandrer*
* 2022 – *Made in Oslo''

## Lähteet
Botella

**Botella** on muun muassa seuraavien henkilöiden sukunimi:

* Juan Botella (1941–1970), meksikolainen uimahyppääjä.
* Salvador Botella (1929–2006), espanjalainen maantiepyöräilijä.
* Virgilio Botella (s. 1949), meksikolainen entinen vesipalloilija.

## Katso myös

* Café Pepe Botella, ravintola Madridissa
Etelämeri

**Etelämeri** on vanha nimitys sille merialueelle Tyynenmeren lounaisosassa, jossa Polynesian ja Melanesian saariryhmät sijaitsevat.

## Lähteet
1,2-dikloori-4-nitrobentseeni

**1,2-dikloori-4-nitrobentseeni** eli **3,4-dikloorinitrobentseeni** (C6H3Cl2NO2) on bentseenin kloorattu ja nitrattu johdannainen. Yhdistettä käytetään valmistettaessa väriaineita ja maatalouskemikaaleja.

## Ominaisuudet
1,2-dikloori-4-nitrobentseenillä on kaksi muotoa. Näistä huoneenlämpötilassa stabiili muoto on α-muoto, joka on keltaisia kiteitä. Epästabiilimpi β-muoto on olomuodoltaan neste ja muuttuu α-muodoksi 15&nbsp;°C:n lämpötilassa. 1,2-dikloori-4-nitrobentseeni on käytännöllisesti katsoen veteen liukenematon yhdiste, mutta liukenee orgaanisiin liuottimiin kuten etanoliin, dietyylieetteriin ja bentseeniin.

## Valmistus ja käyttö
1,2-dikloori-4-nitrobentseenin valmistukseen käytetään pääasiassa kahta menetelmää. o-Diklooribentseenin nitraus tuottaa seoksen, jossa on 90&nbsp;% 1,2-dikloori-4-nitrobentseeniä ja 10&nbsp;% 1,2-dikloori-3-nitrobentseeniä. Isomeerit voidaan erottaa toisistaan kiteyttämällä. Toinen tapa yhdisteen synteesiin on p-kloorinitrobentseenin klooraus. Tämä prosessi on hieman kalliimpi, mutta tuottaa vain 1,2-dikloori-4-nitrobentseeniä.

1,2-dikloori-4-nitrobentseenin reaktiot ja käyttökohteet ovat tyypillisiä aromaattisille klooratuille ja nitratuille yhdisteille. Yhdistettä käytetään herbisidien valmistuksessa käytettävien yhdisteiden valmistukseen. Esimerkiksi pelkistys raudan avulla johtaa 3,4-dikloorianiliiniin ja reaktio kaliumfluoridin kanssa johtaa 3-kloori-4-fluorinitrobentseeniin. 1,2-dikloori-4-nitrobentseeni reagoi myös ammoniakin kanssa, jolloin muodostuu atsovärien valmistukseen käytettävää 2-kloori-4-nitroaniliinia.

## Lähteet

## Aiheesta muualla
*
Keisariturako

**Keisariturako**, aikaisemmalta nimeltään **jättiläisturako** (*Corythaeola cristata*) on turakolintujen lahkoon kuuluva lintulaji. Se on sukunsa ja alaheimonsa ainoa laji.

## Kuvia

Image:Corythaeola cristata.jpg
Image:Great Blue Turaco.jpg
Image:Corythaeola cristata -Great Blue Turaco -taxidermy-8.jpg
Image:Greatbluturaco.jpg
Image:Corythaeola cristata -Great Blue Turaco -taxidermy-8.jpg
Image:Corythaeola cristata -Jurong Bird Park, Singapore-8a.jpg
Image:Corythaeola cristata -San Diego Zoo, California, USA-8a.jpg
Image:Great Blue Turaco RWD2.jpg
Image:Great Blue Turaco SMTC.jpg
Image:Greatbluturaco.jpg
Image:Ma - Corythaeola cristata - 1.jpg


## Lähteet